CELEX: 32021R1863
Language: lt
Date: 2021-10-22 00:00:00
Title: Tarybos reglamentas (ES) 2021/1863 2021 m. spalio 22 d. kuriuo iš dalies keičiamas Reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai

2021 10 25   
               
               
                  LT
               
               
                  Europos Sąjungos oficialusis leidinys
               
               
                  L 377/1
               
            
         TARYBOS REGLAMENTAS (ES) 2021/1863
         2021 m. spalio 22 d.
         kuriuo iš dalies keičiamas Reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2021 m. spalio 22 d. Tarybos sprendimą (BUSP) 2021/1866, kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (EB) Nr. 1183/2005 (2) įgyvendinamas Sprendimas 2010/788/BUSP (3) ir numatomos tam tikros priemonės asmenims, kurie savo veiksmais pažeidžia ginklų embargą Kongo Demokratinei Respublikai, įskaitant jų turto įšaldymą;
                  
               
                     (2)
                  
                  
                     Jungtinių Tautų Saugumo Tarybos (JT ST) rezoliucija 2582 (2021) iš dalies pakeisti asmenų ir subjektų, kuriems turi būti taikomos JT ST rezoliucijos 1807 (2008) 9 ir 11 punktuose nustatytos ribojamosios priemonės, įtraukimo į sąrašą kriterijai. JT ST rezoliucija 2582 (2021) įgyvendinama Sprendimu (BUSP) 2021/1866;
                  
               
                     (3)
                  
                  
                     tos priemonės patenka į Sutarties dėl Europos Sąjungos veikimo taikymo sritį, todėl, visų pirma siekiant užtikrinti, kad ekonominės veiklos vykdytojai visose valstybėse narėse jas taikytų vienodai, Sprendimui (BUSP) 2021/1866 įgyvendinti būtina imtis reguliavimo veiksmų Sąjungos lygmeniu;
                  
               
                     (4)
                  
                  
                     todėl Reglamentas (EB) Nr. 1183/2005 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 1183/2005 2a straipsnio 1 dalies i punktas pakeičiamas taip:
            
                        „i)
                     
                     
                        išpuolių prieš MONUSCO taikdarius ar Jungtinių Tautų personalą, įskaitant ekspertų grupės narius, arba prieš medicinos darbuotojus ar humanitarinės pagalbos darbuotojus, planavimą, vadovavimą šiems išpuoliams, jų finansavimą arba dalyvavimą juose;“.
                     
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. spalio 22 d.
            
               
                  Tarybos vardu
               
               
                  Pirmininkas
               
               G. DOVŽAN
            
         
         
            (1)  Žr. šio Oficialiojo leidinio p. 33.
         
            (2)  2005 m. liepos 18 d. Tarybos reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai (OL L 193, 2005 7 23, p. 1).
         
            (3)  2010 m. gruodžio 20 d. Tarybos sprendimas 2010/788/BUSP dėl ribojamųjų priemonių Kongo Demokratinei Respublikai, ir kuriuo panaikinama Bendroji pozicija 2008/369/BUSP (OL L 336, 2010 12 21, p. 30).